钦定古今图书集成/明伦汇编/宫闱典/第127卷 > 孙小
## 钦定古今图书集成/明伦汇编/宫闱典/第127卷 > 孙小

按《魏书阉官传》：“小字茂翘，咸阳石安人。父瓒，姚泓安
定护军，为赫连屈丐所侵，人怀危惧，亡奔者相属。瓒
独率众拒守，见杀，小没入宫刑。会魏平统万，遂徙平
城，内侍东宫，以聪识有智略称。未几，转西台中散。每
从征伐，屡有战功，多获赏赐。世祖幸瓜步，虑有北寇
之虞，乃加小左卫将军，赐爵泥阳子，除留台将军。车”
驾还都，迁给事中。绾太仆曹。小请父瓒赠谥，求更改
葬，诏赠振威将军、秦州刺史、石安县子，谥曰“戴。”转小
领驾部，课理有方，畜牧蕃息。出为冠军将军、并州刺
史，进爵中都侯，州内四郡百馀人诣阙颂其政化。后
迁冀州刺史，声称微少于前。然所在清约，当时牧伯
无能及也。性颇忍酷，所养子息，驱逐鞭挞，视如仇雠。
小之。为并州，以郭祚为主簿，重祚文才，兼任之以书
记，时人多之。